Իսկ ի՞նչ չափի գնումների մասին է խոսքը. որքա՞ն գումար է մնում գաղտնի։ Ֆինանսների նախարարության տրամադրած տվյալների համաձայն՝ ՀՀ նախագահի ներկայացուցչական ծախսերը 2014-ին կազմել են 277,3 մլն, ԱԺ նախագահինը՝ 139,9 մլն, ՀՀ վարչապետինը՝ 90,1 մլն։ 2015-ին այդ գումարները համապատասխանաբար կազմել են 261,6 մլն, 179 մլն, 105,5 մլն, 2016-ին՝ 210,9 մլն, 150 մլն և 93,2 մլն։ Ի դեպ, այս 3 ղեկավարներից ՀՀ և ԱԺ նախագահները գրեթե ամբողջությամբ են ծախսել հատկացված գումարը, իսկ վարչապետերը որոշ տնտեսումներ են ունեցել։ Մեկ այլ հետաքրքիր փաստ՝ ԱԺ նախագահի և վարչապետի ծախսած գումարները միասին վերցրած կամ քիչ են կամ գրեթե հավասար նախագահի ծախսածին։ Եթե գումարենք պետության 3 դեմքերի ներկայացուցչական ծախսերը, կստացվի 2014-ին՝ 507,3 մլն, 2015-ին՝ 546,1, 2016-ին՝ 454,1։